Държавен вестник, бр. 62, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  62
9.1.4. при усвояване на цялата или на част 
от банковата гаранция по т. 9.1.1 и 9.1.2 кон­
цесионерът е длъжен да възстанови нейния 
размер в 14-дневен срок от уведомлението на 
концедента за усвояването є.
9.2. Финансово обезпечение за изпълнение 
на дейностите по техническа ликвидация 
или консервация на миннодобивния обект и 
за рекултивация на засегнатите земи; видът 
на финансовото обезпечение и предвиденият 
размер на средствата се договарят между 
страните в концесионния договор.
9.3. Неустойки и лихви при неизпълнение 
и при забавено изпълнение на договорните 
задължения; формите на неизпълнение, усло­
вията и редът за тяхното установяване, както 
и видът и размерът на санкциите се определят 
в концесионния договор.
10. За предоставената концесия за добив 
концесионерът заплаща на концедента по ред, 
определен в концесионния договор, концеси­
онно плащане, върху което се дължи ДДС, 
както следва:
10.1. Концесионни плащания за срока на 
концесията, дължими на  6-месечни вноски, 
като срокът на плащане е 30-о число на ме­
сеца, следващ отчетния период.
10.2. Отчетните периоди се определят от 
1 януари до 30 юни и от 1 юли до 31 декем­
ври за всяка календарна година от срока на 
концесията.
10.3. Размерът на всяко плащане се оп­
ределя за всяка шестмесечна вноска, като 7 
на сто от базата за изчисляване на конце­
сионното плащане се умножи по добитото 
количество подземно богатство за съответния 
отчетен период съгласно чл. 1, ал. 1 и 2 от 
Методиката за определяне на конкретния 
размер на концесионното възнаграждение за 
добив на строителни и скалнооблицовъчни 
материали – приложение № 4 към чл. 11 от 
Наредбата за принципите и методиката за 
определяне на концесионното възнагражде­
ние за добив на подземни богатства по реда 
на Закона за подземните богатства, приета 
с Постановление № 127 на Министерския 
съвет от 1999 г. (обн., ДВ, бр. 59 от 1999 г.; 
изм. и доп., бр. 46 от 2007 г.).
10.4. Концесионното плащане по т. 10.3 за 
единица добито подземно богатство съгласно 
чл. 1, ал. 3, т. 1, буква „а“ от методиката по 
т. 10.3 не може да бъде по-ниско от 0,30 лв./
тон, като тази стойност се индексира ежегодно 
с процента на увеличение на цените на стро­
ителните и скалнооблицовъчните материали 
по информация, предоставена от Националния 
статистически институт, при базова статисти­
ческа информация за цените за 2005 г.
10.5. Минималният размер на концеси­
онното плащане за всеки отчетен период 
от срока на концесията не може да бъде 
по-нисък от 3285 лв. и дължимият към него 
ДДС, определен на базата на 10 951 тона/
шестмесечие добити варовици и предвиде­
ната стойност за единица добито подземно 
богатство съгласно т. 10.4.
10.6. Размерът на концесионното пла­
щане по т. 10.3 и минималният размер на 
концесионното плащане по т. 10.4 и 10.5 се 
променя с допълнително споразумение към 
концесионния договор при промяна на зако­
нодателството, уреждащо реда за неговото 
определяне.
10.7. Министърът на икономиката, енерге­
тиката и туризма внася от името и за сметка 
на концесионера част от концесионното пла­
щане без ДДС в размер 50 на сто от сумата, 
определена по реда на т. 10.3 или 10.5, по 
бюджета на Община Суворово по ред, опре­
делен в концесионния договор.
11. Концесионерът се задължава да внесе 
в срок до 30 дни от датата на подписване на 
концесионния договор:
11.1. Еднократно парично плащане в размер 
6000 лв. и дължимия данък върху добавена 
стойност.
11.2. За периода след влизането в сила 
на Закона за изменение и допълнение на 
Закона за подземните богатства (ДВ, бр. 70 
от 2008 г.) до подписването на концесионния 
договор концесионно плащане, изчислено по 
реда на т. 10, ДДС се дължи за концесионно 
плащане с възникнало данъчно събитие след 
1 януари 2011 г.
12. Концесионерът не дължи концесион­
но плащане за времето на реализиране на 
дейностите, предвидени в съгласуван проект 
за техническа ликвидация на миннодобив­
ния обект и за рекултивация на засегнатите 
земи, при условие че не се извършва добив 
на подземни богатства, и по ред, определен 
в концесионния договор. 
13. Оправомощава министъра на иконо­
миката, енергетиката и туризма:
13.1. Да проведе преговори и да сключи 
концесионния договор с „Пътища и мосто­
ве“ – ЕООД, Варна, в тримесечен срок от 
влизането в сила на това решение.
13.2. Да представлява Министерския съвет 
по концесионния договор с изключение на 
неговото прекратяване.
13.3. Да предявява вземанията на кон­
цедента по съдебен ред и да представлява 
държавата по дела, свързани с изпълнението 
на концесионния договор.
За министър-председател:
Симеон Дянков
За главен секретар на Министерския съвет:
Веселин Даков